CELEX: E2010J0001
Language: lv
Date: 2010-12-10 00:00:00
Title: Tiesas spriedums ( 2010. gada 10. decembris ) lietā E-1/10 – Periscopus AS pret Oslo Børs ASA un Erik Must AS (Direktīva 2004/25/EK – kontroles iegūšana – obligātais piedāvājums – piedāvātās cenas korekcija – skaidri noteikti apstākļi un kritēriji – atsauce uz tirgus cenu)

12.5.2011   
            
            
               LV
            
            
               Eiropas Savienības Oficiālais Vēstnesis
            
            
               C 141/13
            
         TIESAS SPRIEDUMS
   (2010. gada 10. decembris)
   lietā E-1/10
   
      Periscopus AS pret Oslo Børs ASA un Erik Must AS
   
   (Direktīva 2004/25/EK – kontroles iegūšana – obligātais piedāvājums – piedāvātās cenas korekcija – skaidri noteikti apstākļi un kritēriji – atsauce uz tirgus cenu)
   2011/C 141/13
   Lietā E-1/10 starp Periscopus AS un Oslo Børs AS un Erik Must AS – pēc Oslo tingrett (Oslo apgabaltiesa), Norvēģijā, LŪGUMA Tiesai saskaņā ar 34. pantu Līgumā starp EBTA valstīm par Uzraudzības iestādes un Tiesas izveidi sniegt interpretāciju par 5. panta 4. punktu Eiropas Parlamenta un Padomes 2004. gada 21. aprīļa Direktīvā 2004/25/EK par pārņemšanas piedāvājumiem, kas pielāgota EEZ līgumam un tās 1. protokolam, Tiesa šādā sastāvā – priekšsēdētājs un tiesnesis-referents Carl Baudenbacher, tiesneši Thorgeir Örlygsson un Henrik Bull – 2010. gada 10. decembrī pasludināja spriedumu, kura rezolutīvā daļa ir šāda:
   Eiropas Parlamenta un Padomes 2004. gada 21. aprīļa Direktīvas 2004/25/EK par pārņemšanas piedāvājumiem 5. panta 4. punkta otrā daļa nepieļauj tādas valsts tiesību normas, kas paredz, ka obligātā piedāvājuma cena jānosaka vismaz tikpat augsta kā “tirgus cena” gadījumos, kad ir skaidrs, ka “tirgus cena” ir augstāka nekā cena, kas aprēķināta saskaņā ar galveno noteikumu, kas noteikts saskaņā ar 5. panta 4. punkta pirmo daļu, nepaskaidrojot terminu “tirgus cena”. Īpaši jāprecizē laikposms, kas attiecas uz “tirgus cenas” noteikšanu, kā arī tas, vai “tirgus cena” jāaprēķina, pamatojoties uz vidēji svērto cenu, un vai vajadzīgi tirgus darījumi vai arī , lai noteiktu “tirgus cenu”, pietiek ar pastāvīgu pirkumu un rīkojumiem pārdot.